Parahokej

Parahokej (staršie sledge hokej alebo hokej na sánkach) je zimný kolektívny šport, obdoba ľadového hokeja primárne určená pre ľudí s telesným postihnutím. Od roku 1994 je súčasťou Zimných paralympijských hier.

 História 
Parahokej má pôvod vo švédskom Štokholme, kde ho v roku 1960 vymysleli dvaja muži v rehabilitačnom centre, aby mohli hrať hokej aj napriek telesnému postihnutiu.

Kvôli počiatočnému poklesu záujmu o tento nový šport sa prvá súťaž konala až v roku 1969 a zúčastnilo sa na nej päť družstiev z Európy. Roku 1981 založilo Spojené kráľovstvo prvé národné parahokejové mužstvo a o rok neskôr ju nasledovala aj Kanada. Postupne vznikli ďalšie národné reprezentácie Spojených štátov, Estónska, Japonska, Švédska a Nórska.

V roku 1994 bol zaradený do programu Zimných paralympijských hier 1994 v Lillehammeri, v Nórsku. Vo finále zvíťazila reprezentácia Švédska nad Nórskom, čím sa stala historicky prvým víťazom v parahokeji na zimných paralympijských hrách. Na Zimných paralympijských hrách 2010 vo Vancouveri boli prvýkrát v histórii povolené zmiešané tímy.

 Pozri aj 
 Majstrovstvá sveta v parahokeji mužov
 Majstrovstvá sveta v parahokeji žien

 Iné projekty 

 Externé odkazy 

 Parahokej na Slovensku 


Kategória:Paralympijské športy
Kategória:Kolektívne športy
Kategória:Hokej